STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.24 | 2020.gada 29.oktobrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | B.Vītoliņa |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis (institūts "BIOR" ) | − | A.Bērziņš |
| Kultūras ministrijas pārstāve | − | K.Liepiņa |
| Kultūras ministrijas pārstāve | – | I.Treija |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Vides aizsardzības un reģionālās attīstības ministrijas pārstāve | − | I.Teiba |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis |  | K.Cirsis |
| Zemkopības ministrijas pārstāvis |  | A.Ozols |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības pārstāvis | − | A.Salmiņš |
| Slimību profilakses un kontroles centra pārstāvis | − | J.Perevoščikovs |
| Valsts robežsardzes pārstāvis | − | I.Ruskulis |
| Kārtības policijas priekšnieks | − | N.Krapsis |
| Ieslodzījumu vietu pārvaldes priekšniece | − | I.Spure |
| Valsts ugunsdzēsības un glābšanas dienesta pārstāvis | − | M.Baltmanis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī.
2. Veselības ministrijai COVID-19 pārvaldības stratēģijā veikt precizējumus attiecībā uz skaita neierobežošanu bērēs.
3. Iekšlietu ministrijai izskatīšanai nākamajā koordinācijas grupas sēdē 2020.gada 2.novembrī iesniegt pārskatu par kontroles pasākumu īstenošanas rezultātiem noteikto epidemioloģisko prasību ievērošanā.
4. Pieņemt zināšanai Zemkopības ministrijas pārstāvju sniegto skaidrojumu jautājumā par Ministru kabineta 2020. gada 9. jūnija noteikumu Nr.360 "Epidemioloģiskās drošības pasākumi Covid-19 infekcijas izplatības ierobežošanai" piemērošanu medību procesam un Zemkopības ministrijai sniegt informāciju publiskajā telpā, ka medību procesā iesaistīto dalībnieku skaitu reglamentē speciālais medību regulējums, savukārt pēc medību noslēguma stājas spēkā noteikumos Nr.360 noteiktais ierobežojums attiecībā uz privāta pasākuma dalībnieku skaitu.
5. Pieņemt zināšanai Aizsardzības ministrijas un Patērētāju tiesību aizsardzības centra pārstāvju sniegto informāciju par vairākkārt lietojamo higiēnisko sejas masku iepirkuma procesa progresu.
6. Labklājības ministrijai nosūtīt Valsts ugunsdzēsības un glābšanas dienestam informāciju par katrai pašvaldībai nododamo vairākkārt lietojamo higiēnisko sejas masku apjomiem.
7. Pieņemt zināšanai Aizsardzības ministrijas un Veselības ministrijas pārstāvju sniegto informāciju par vienreizlietojamo cimdu iegādes progresu, kā arī Ārlietu ministrijas pārstāvja apkopoto Latvijas Republikas vēstniecību Āzijas valstīs sniegto informāciju par vienreizlietojamo cimdu iegādes iespēju izzināšanas progresu. Informēt Ministru kabinetu, ka atsevišķiem vienreizlietojamo cimdu piegādātājiem nav medicīniskie sertifikāti.
8. Valsts ugunsdzēsības un glābšanas dienestam uzturēt aktuālā stāvoklī informāciju par epidemioloģiskās drošības nodrošināšanas resursu apjomiem un regulāri sniegt informāciju koordinācijas grupas sēdē.
9. Jautājuma par individuālo medicīnas aizsarglīdzekļu sertifikācijas iespējām Latvijā izskatīt nākamajā koordinācijas grupas sēdē 2020.gada 2.novembrī.
10. Pieņemt zināšanai Slimību profilakses un kontroles centra, Vides aizsardzības un reģionālās attīstības ministrijas un institūta "BIOR" pārstāvju sniegto informāciju un viedokļus par notekūdeņu monitoringa sistēmas vīrusa klātbūtnes konstatēšanai ieviešanas iespējām un aspektiem.
11. Zemkopības ministrijai sadarbībā ar institūtu "BIOR" sagatavot informāciju (organizatoriskie pasākumi; termiņi; finanšu izmaksas), lai varētu izvērtēt jautājumu par notekūdeņu monitoringa sistēmas vīrusa klātbūtnes konstatēšanai ieviešanas iespējām nākotnē.
12. Pieņemt zināšanai Iekšlietu ministrijas, Valsts robežsardzes, Slimību profilakses un kontroles centra, Valsts kancelejas, Satiksmes ministrijas un Ārlietu ministrijas pārstāvju viedokļus par ārējās robežas šķērsošanas ierobežojumu attiecināšana uz regulārajiem pasažieru pārvadājumiem no Gruzijas, un jautājumu turpināt skatīt nākamajā koordinācijas grupas sēdē 2020.gada 2.novembrī. Atbildīgajiem resoriem izvērtēt atbalstāmo rīcību un iespējamos risinājumus.
13. Pieņemt zināšanai Tieslietu ministrijas pārstāves sniegto informāciju par nepieciešamajiem pasākumiem ieslodzījuma vietās īpaši augstas Covid-19 izplatības riska pakāpes iestāšanās gadījumā. Tieslietu ministrijai (Ieslodzījumu vietu pārvaldei) kopīgi ar Valsts kanceleju, Iekšlietu ministriju un Veselības ministriju izvērtēt sagatavotos priekšlikumus normatīvi risināmiem jautājumiem. Tieslietu ministrijai (Ieslodzījumu vietu pārvaldei) par praktiski risināmiem jautājumiem sadarboties ar Aizsardzības ministriju (pagaidu slimnīcas (teltis)), Valsts ugunsdzēsības un glābšanas dienestu (aizsardzības un dezinfekcijas līdzekļi) un Iekšlietu ministriju (palīdzības sniegšana apsardzei, uzraudzībai).
14. Attiecībā uz iedzīvotāju organizāciju iesniegumiem:

14.1. pieņemt zināšanai Veselības ministrijas un Labklājības ministrijas pārstāvju sniegto skaidrojumu par Latvijas Ārstu biedrības vēstulē minētajiem jautājumiem (attālināta slimības lapu izsniegšana, siekalu testu veikšana);

14.2 nemainīt pašizolācijas prasības ceļojot tranzītā;

14.3. pieņemt zināšanai, ka tiek plānota Veselības ministrijas un Izglītības un zinātnes ministrijas ekspertu diskusija par interešu izglītības (treniņu un nodarbību) pieejamību bērniem un par pieņemto lēmumu informācija tiks sniegta atsevišķi.

1. Pieņemt zināšanai Tieslietu ministrijas pārstāves sniegto informāciju, ka Covid-19 infekcijas izplatības pārvaldības likumā iekļautais regulējums administratīvās atbildības piemērošanai par sejas masku nelietošanu stāsies spēkā ar 20.novembri, un ka Pārejas noteikumos būs noteikts, ka līdz šim datumam attiecīgām personu grupām (maznodrošinātajiem) ir jābūt izsniegtām vairākkārt lietojamajām higiēniskajām sejas maskām.
2. Pieņemt zināšanai Veselības ministrijas pārstāves sniegto informāciju par radušies situāciju saistībā ar no ārstniecības iestādes izrakstīto personu nokļūšanu dzīves vietās un pašizolāciju, un nākamajā koordinācijas grupas sēdē 2020.gada 2.novembrī lemt par iespējamo atbalstu no valsts un pašvaldību puses. Ministrijām un Latvijas Pašvaldību savienībai izvērtēt iespējamos risinājumus (tai skaitā Autotransporta direkcijas iespējamā iesaiste; izmitināšanas iespējas).

Sēdi slēdz plkst. 17.05

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu